Plejecenter Oldelyst

3B

Seniorvænget 117

5638 Gammelby

Att. Leder Natashia Volotkin

Ansøgning til social og sundhedsassistentelev

**Efterlysning: mere faglighed og mere ansvar**

Jeg søger elevplads hos jer, da jeg er en person, som elsker udfordringer og brænder for at bruge min viden og erfaring som social- og sundhedshjælper til at blive en endnu bedre social- og sundhedsassistent.

Jeg er utrolig glad for min uddannelse som social og sundhedshjælper, men jeg ønsker mere faglighed og ansvar i mit job. Som social-og sundhedshjælper oplever jeg at kunne medvirke til at give borgerne en mere indholdsrig og værdifuld hverdag gennem praktisk hjælp og kommunikation. Men der er tidspunkter, hvor jeg oplever nogen gange, at mine kompetencer og faglige viden ikke slår til, så jeg kan udføre arbejdet på det faglige niveau, som jeg gerne vil.

Uddannelsen til social-og sundhedsassistent er en overbygning på social-og sundhedshjælperuddannelsen, hvor jeg kan tilegne mig de nødvendige kompetencer, så jeg selvstændigt kan udføre grundlæggende sundheds- og plejeopgaver samt vurdere, hvordan den enkelte borgers behov bedst muligt tilgodeses.

Jeg glæder mig også til at møde og samarbejde med forskellige faggrupper, som hver medbringer forskellige kompetencer, der tilsammen giver borgerne de bedste muligheder.

Aktivitet, rehabilitering, omsorg og sygepleje er områder, hvor social-og sundhedsassistentuddannelsen giver den nødvendige bredde, viden og redskaber til at løse opgaverne på et højere fagligt niveau. Hvad enten det er i ældreplejen, sygehus eller indenfor psykiatrien. Hvad mere kan jeg ønske mig?

Jeg glæder mig til både under og efter uddannelsen at arbejde med pleje og omsorg af mennesker, som har brug for hjælp på mange forskellige måder. Samt være bedre rustet til at guide og vejlede alle typer af personer i alle aldre, så de bliver i stand til selv at kunne klare mere og forhåbentlig få det bedre. Det, at jeg kan være en del af en positiv udvikling hos mennesker, er noget af det, jeg ser alle mest frem til. Samtidig vil det være mig en glæde at kunne give de mennesker, som ikke kommer i bedring, en værdig behandling lige til det sidste.

Jeg håber, I har fået lyst til at møde mig og at ansætte mig som jeres nye social- og sundhedsassistentelev.

Med venlig hilsen

Sofus Andersen